title: جوردان كارڤر
text: تولدات كارفر من والدين من أصل طالياني وألماني فترير فجنوب غرب ألمانيا وعندها خوها كبر منها. ملي تخرجات من ثانوية ، خدمات كارفر مديرة أوطيل، ولكن من لبعد قررات تدخل لعالم الأزياء. قبل ما تشهر، خدمات كارفر ورا الكواليس فنانة تجميل وماكياج لشركة تجميل فرنسية كبيرة. أخيرا تلاقات كارفر مصور خبير شجعها باش تكون عارضة. ووافقات، وهاجرات لميريكان باش تكمل خدمتها عارضة وستقرات فلوس أنجلوس، كاليفورنيا.